stanford-oval/wikipedia huggingface dataset:
גומצן מלאי

| גומצן מלאי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעיים
סוג:: Calloselasma
מין:: גומצן מלאי
שם מדעי
 Calloselasma rhodostoma ‏קאל, 1824

גומצן מלאי (שם מדעי: Calloselasma rhodostoma) הוא מין של נחש ארסי ממשפחת הצפעיים ותת-משפחת צפעוני הגומה החי בדרום-מזרח אסיה בין תאילנד למלזיה ולאי ג'אווה שבאינדונזיה. זהו המין היחיד בסוגו.
מאפיינים

גומצן זה כמו קרוביו הוא בעל  גומות חישה לחום, הממוקמות בין העיניים לנחיריים העוזרות לו לאתר את טרפו העיקרי - בעלי חיים בעלי דם חם. הוא מגיע לאורך של 76-91 ס"מ ובעל קשקשים חומים בעלי רצועות חומות משולשות לאורכו. הגב חום-אדמדם עד אפור ובעל קשקשים מסורטטים בשחור וכך גם הבטן. הראש אפור עם פס לבן מעל העיניים ופס חום עבה יותר לאורך הלחיים עד השפתיים האפורות. צורת הראש משולשת כהתאמה לשיני הארס המורחבות שלו. החוטם פונה מעט כלפי מעלה.
הגומצן חי ביערות גשם, יערות לחים לאורך החופים ויערות במבוק וכן במטעים ובגידולים חקלאיים. הנחש נזון  בעיקר מיונקים קטנים כמו עכברים וחולדות וכן מיני זוחלים כמו לטאות ועוד נחשים. שאותם הוא הורג ממארב באמצעות הארס הקטלני שלו.
הגומצן ידוע כבעל מזג רע ויתקוף עם התגרות קלה. במלזיה הוא אחראי על 700 מקרי הכשה המגיעים לטיפול, מהם 2% מתים. הנפגעים חשים כאב רב באזור ההכשה, נפיחות מקומית ולפעמים נוצר נמק. טיפולי נסיוב מנטרלים את מרבית ההשפעות אך לעיתים גם ככה הקורבן מת. מוכשים רבים נראים חסרי איברים שונים כמו גפיים לאחר שנרפאו מההכשה.
גומצן ברזילי

| גומצן ברזילי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: צפעיים
סוג:: גומצן
מין:: גומצן ברזילי
שם מדעי
 Bothrops brazili ‏Hoge, 1954
תחום תפוצה


גומצן ברזילי (שם מדעי: Bothrops brazili) הוא מין של צפע גדול החי באמריקה הדרומית. אף שהוא נפוץ בברזיל, הוא קרוי דווקא ע"ש ד"ר ויטאל ברזיל (1865-1950) המייסד של מכון בוטאנטאן למחקר רפואי.
נחשים אלה מגיעים לאורך 70–90 ס"מ בממוצע אך יכולים להגיע עד ל-140 ס"מ. כמו רוב האימתנים הנקבות כבדות יותר מהזכרים. עיצוב הקשקשים שלו טיפוסי עם רצועות שחורות ומוקפות מעט בקשקשים לבנים לאורך הגב ומספרם פוחת בקרבה לראש הנקי מרצועות שחורות. צבעו הוא ורדרד או צבע אדמה עד חום כהה. הראש ופלג הגוף התחתון לבנים. לנחש  יש גומות החשות בחום הגוף של חיות אחרות - בעיקר של מיני מכרסמים שהם טרפו העיקרי.
הוא חי ביערות גשם בדרום קולומביה, מזרח פרו, מזרח אקוודור, דרום ומזרח ונצואלה, גיאנה, סורינאם, גינאה הצרפתית, ברזיל וצפון בוליביה.
נחש זה נחשב לארסי מאוד אף שלא ידועים מקרי מוות, בעיקר עקב חיותו רחוק ממגורי האדם. על אף זאת הילידים של מקום חיותו, בעיקר בקולומביה, מפחדים ממנו מאוד.
ראו גם

גומצן אורוטו
גומצן אימתן
במיה (תבשיל)

| --- | --- |

 
 מאכלים
 סוג:  מנה 
 מרכיבים עיקריים:  בשר טלה, במיה 
 
תבשיל במיה הוא מאכל הנפוץ במטבחי הלבנט ואלו הסמוכים אליהם.
הכנה

התבשיל הוא נזיד העשוי במיה ועגבניות כמרכיבים עיקריים. מרכיבים נוספים הם רוטב עגבניות, בצל, שום, כוסברה, שמן צמחי, הל, מלח בישול ופלפל שחור.
לפני הכנת התבשיל מוסרים העוקצים מתרמילי הבמיה באופן שמשאיר את התרמילים סגורים, על מנת שהנוזלים שבתוכם לא יפלטו בזמן הבישול. הסרת העוקצים נעשית ידנית אחד אחד ודורשת עבודת כפיים ומיומנות רבה.
גרסאות

באפגניסטן התבשיל המסורתי כולל גם בשר טלה
במטבח הטורקי, לתבשיל הבמיה טעם חמוץ מתוק. לתבשיל מוסיפים מיץ לימון, שמן זית, סוכר, מלח ופלפל. תבשיל הבמיה הטורקי מוגש לפעמים כחומר ניקוי לחך בין מנות האוכל בארוחות טקסיות.
בבוסניה הרצגובינה התבשיל מוגש בדרך כלל כחלק מארוחת חג. הבמיה הבוסנית מוכנה כתבשיל עגל. מבשלים אותו זמן רב עד שהבשר רך לחלוטין.
במצרים משתמשים בדרך כלל בגידים של כבש, שיכולים לעמוד בזמני בישול ארוכים. להוספת טעם משמש תעליה - סוג של רוטב שום.
באיראן ובאפגניסטן, הבמיה מוגשת כנזיד יחד עם אורז והוא מאכל פופולרי במחוזות הדרומיים.
יהודי בבל מוסיפים לתבשיל הבמיה קובה.
תבשיל במיה צמחוני פופולרי מאוד בעונות הימנעות מאכילת בשר אצל הנוצרים, כגון לפני חג הפסחא ביוון ובקפריסין.
הערות שוליים

↑  Claudia Roden, A New Book of Middle Eastern Food, p. 248
ויליאם אדמס (פוליטיקאי)

| --- | --- |
 לידה:  11 באפריל 1777 מחוז לנקסטר, ארצות הברית 
 פטירה:  30 במאי 1858 (בגיל 81) 
 מדינה:  ארצות הברית 
 מפלגה:   המפלגה הדמוקרטית
 
ויליאם אדמס (באנגלית: William Addams‏; 11 באפריל 1777 – 30 במאי 1858) היה פוליטיקאי אמריקאי, שכיהן כחבר המפלגה הדמוקרטית בבית הנבחרים של ארצות הברית מטעם מחוז הקונגרס השביעי של מדינת פנסילבניה.
ביוגרפיה

אדמס נולד במחוז לנקסטר שבפנסילבניה בשנת 1777. לאחר מספר שנים עבר למחוז ברקס (אנ') ועבד שם בתור מבקר בין השנים 1813–1814, ולאחר מכן כיהן במועצת המחוז ברקס, בין השנים 1814–1817.
בשנת 1822 נבחר לבית הנבחרים של פנסילבניה, עד התפטרותו ב-1824.
בשנת 1825, נבחר לבית הנבחרים של ארצות הברית.
לאחר התפטרותו מהקונגרס, בשנת 1830, עבד במוסד החרשים והעיוורים עבור מדינת ניו יורק ואוהיו. שימש גם כשופט-משנה של מחוז ברקס מ-1839 עד 1842 וכקפטן בחיל הים של העיר רדינג (אנ').
בשנת 1842 פרש מהחיים הפוליטיים והציבוריים והחל לעבוד בחקלאות.
הוא נפטר בעיירה ספרינג (אנ') שבפנסילבניה, בשנת 1858, ונקבר בבית העלמין של כנסיית סנט ג'ון שבספרינג.
חיים אישיים

ויליאם נולד לאייזק (1746–1809) ולמריה ברברה רות (1741–1832). לוויליאם היו חמישה אחים: אייזק, ג'ון, סמואל, פיטר ואברהם. הוא היה הבכור.
הערות שוליים

1 2 3 4 5 6 7 8  William Addams (1777–1858) – Find A Grave..., www.findagrave.com (באנגלית)
ערך זה הוא קצרמרבנושא פוליטיקאים אמריקאים. אתם מוזמנים לתרום לוויקיפדיה ו.
| --- | --- |
בקרת זהויות :  US Congress: A000053
מחוזות לוקסמבורג

מבחינה מנהלית לוקסמבורג הייתה מחולקת עד 2015 ל-3 מחוזות (בלוקסמבורגית ובגרמנית: Distrikt). המחוזות חולקו לקנטונים ולקומונות.
מפת מחוזות לוקסמבורג
| 0 | 1 | 2 | 3 | 4 | 5 |
| --- | --- | --- | --- | --- | --- |
| סמל | שם | בירה | שם בשפת המקור | אוכלוסייה  נכון לשנת 2010 | שטח |
| 1 | דיקירך | דיקירך | Diekirch | 77,000 | 1.157 |
| 2 | גרבנמכר | גרבנמכר | Grevenmacher | 60,000 | 525 |
| 3 | לוקסמבורג | לוקסמבורג | Luxemburgo | 364,000 | 904 |
מנחת ראשון לציון

מנחת ראשון לציון הוא מנחת תעופה השוכן בחולות ראשון לציון במערבה של העיר ראשון לציון. המנחת ממוקם כ-350 מטרים ממערב למחלף מבוא איילון וכ-700 מטרים מדרום לאצטדיון הברפלד ומזרחית לאגם הנקיק ואגמון הסופרלנד. במנחת מסלול טיסה באורך של 450 מטרים, ובמקביל ממערב לו מסלול הסעה למטוסים. המנחת מורשה לטיסה לפי כללי ראייה מבוקרת בכל ימות השבוע בשעות האור בלבד, וגובה הטיסה המרבי במרחב המנחת מוגבל ל-400 רגל. במנחת שירותי תדלוק למנויים, שירותי כבאות ועזרה ראשונה.
צפונית-מערבית למסלול הטיסה, קיים מסלול טיסה נוסף, קצר באורך של כ-180 מטר המיועד לפעילות טיסנים בלבד. גם מסלול זה עשוי אספלט.
בשנת 2013 נפתח במנחת "המוזיאון לתעופה וחלל" ובו תצוגת מטוסים ותערוכה על תולדות התעופה בישראל.
המנחת הוא בסיס פעולה מרכזי של חברת עדן תעופה, המספקת שירותי טיסה במסוקים פרטיים.
ב-6 ביולי 2014 התרסק מטוס קל במנחת, ואדם אחד נפצע במהלך האירוע באורח קל. ב-25 בינואר 2015 התרסק מטוס קל במנחת, ושני בני אדם נהרגו במהלך האירוע.
גלריה

מפת אזור חולות ראשון לציון
מבט מהאוויר על המנחת
קורסרה

| --- | --- |


העמוד הראשי של האתר קורסרה
 סוג:  לימוד מקוון
 סלוגן:  Serving the world through learning 
 תקופת הפעילות:  אפריל 2012 – הווה (כ־12 שנים)
 מייסדים:  דפנה קולר ואנדרו נג
 מנכ"ל:  ג'ף מג'יונקלדה
 הרשמה:  חובה
 שפות תכנות:  Scala 
 Coursera.org
 
קורסרה (באנגלית: Coursera) היא חברה המציעה שירותי למידה מקוונת. את החברה הקימו בשנת 2012 מדעני המחשב אנדרו נג (Andrew Ng) ודפנה קולר מאוניברסיטת סטנפורד. הקורסים מוצעים באמצעות אתר האינטרנט של החברה וכן באמצעות יישומונים למכשירי אנדרואיד ואפל, ומאפשרים למידת קורסים באוניברסיטאות מובילות ברחבי העולם דרך האינטרנט במקצועות שונים, בהם מקצועות ההנדסה, רפואה, ביולוגיה, מדעי החברה, מדעי המחשב, מתמטיקה, כימיה, פיזיקה, כלכלה ועוד. ג'ף מג'יונקלדה (Jeff Maggioncalda) משמש מנכ"ל קורסרה משנת 2017, והחליף בתפקיד את ריק לוין. נכון לספטמבר 2019, רשומים לקורסרה יותר מ-40 מיליון משתמשים ומוצעים בה יותר מ-3,600 קורסים. ברבעון הראשון של 2021 דיווחה החברה על 13,493 סטודנטים שלומדים בתוכנה לתואר מקוון של אוניברסיטאות מוכרות.
רקע

בשנת 2012 ייסדו את החברה נג וקולר, פרופסורים למדעי המחשב באוניברסיטת סטנפורד. נג וקולר פעלו בהשראת הניסיון שלהם בהוראה מקוונת – בסתיו 2011 הם הציעו את הקורסים שלהם בסטנפורד באופן מקוון. זמן קצר לאחר מכן עזבו את האוניברסיטה והקימו את קורסרה. האוניברסיטאות פרינסטון וסטנפורד, אוניברסיטת מישיגן ואוניברסיטת פנסילבניה היו הראשונות שהציעו תוכן בפלטפורמה של קורסרה. ההיצע התרחב מאז וכולל התמחויות – אשכולות קורסים שבונים מיומנויות בנושא מסוים, וכן תארים ומוצרים לפיתוח ההשכלה של עובדים בעסקים פרטיים וארגונים ממשלתיים והרחבתה.
רקע > מימון

קורסרה גייסה בסבב הגיוס הראשונים 16 מיליון דולר בתמיכת Kleiner Perkins Caufield & Byers וNew Enterprise Associates. ב-2013 הובילה קבוצת הבנק העולמי את סבב הגיוס השני, שהסתכם ב-63 מיליון דולר. ב-2015 הובילה EDB Investments את סבב הגיוס השלישי, שהסתכם ב-60 מיליון דולר. עד יוני 2017 גייסה החברה 201 מיליון דולר.
רקע > שותפים אסטרטגיים

נכון לפברואר 2017, לקורסרה יש 149 שותפים ב-29 מדינות. החברה עובדת בעיקר עם אוניברסיטאות ומכללות, אבל גם עם ממשלות. בין האוניברסיטאות השותפות אוניברסיטת סאו פאולו, אוניברסיטת לונדון, בית הספר ההודי לעסקים, אוניברסיטת יונסי בקוריאה וכן אוניברסיטאות מובילות בארצות הברית כמו ייל ואוניברסיטת פנסילבניה.
שירותים ומוצרים > קורסים

הקורסים ניתנים ללא תשלום וכל אחד יכול להירשם אליהם. עם זאת, כדי לקבל תעודה מאומתת (מסלול החתימה) יש לשלם סכום סמלי (ביחס לשכר לימוד אוניברסיטאי). העומדים במשימות הלימודיות באופן שוטף מקבלים אישור על השתתפותם בקורס. הלומדים במסלול חתימה (באנגלית: Signature Track) מאמתים את ההגשות של המשימות הלימודיות, וכך יכולים לקבל אישור לימוד מאומת שמתאים למעסיקים פוטנציאליים. נכון לשנת 2016, לא ניתן לקבל הכרה אקדמית בקורסים הנלמדים, אולם אפשרות זו מתוכננת לעתיד. סטודנטים באוניברסיטת תל אביב רשאים לקבל קרדיט אקדמי מצומצם על הקורסים בקורסרה, במסגרת תוכנית ההעשרה "כלים שלובים", שבה מחויבים מרביתם.
אורכם של הקורסים בקורסרה נע בדרך כלל בין ארבעה לעשרה שבועות. קורס כולל על פי רוב שעה או שעתיים של הרצאת וידאו בכל שבוע. הקורסים מציעים שאלונים, תרגילים שבועיים, מטלות שמקבלות הערכה מעמיתים ולעיתים פרויקט סיום או מבחן. הקורסים ניתנים גם לפי דרישה. במקרה כזה המשתמש יכול להשלים את הקורס בזמנו החופשי וכל החומרים זמינים בו בזמן. במאי 2015 הציעה קורסרה 104 קורסים זמינים על פי דרישה. נכון לרבעון הראשון של 2017, למשתמשים יש גישה לכל החומרים בקורסים ללא תשלום. בחלק מהקורסים יש אפשרות לשלם כדי להצטרף למסלול שמזכה אותם בתעודה חתומה.
שירותים ומוצרים > המודל העסקי

ב-2013 החלה החברה להציע קורסים בתשלום, שכללו תעודה וציון גמר עם השלמת הקורס. בספטמבר 2013 דיווחה החברה על הכנסות בסך מיליון דולר מתשלומים תמורת תעודות שמאמתות השתתפות מלאה בקורס ועמידה בהצלחה במשימות.
בינואר 2016 החלה קורסרה לגבות עמלות עלרוב הקורסים שהם חלק מהתמחויות. החברה מציעה סיוע כספי לנזקקים. ביולי 2016 השיקה החברה את המוצר "קורסרה לעסקים". עם הלקוחות של קורסרה לעסקים נמנות החברות לוריאל, בוסטון קונסלטינג גרופ ואקסיס בנק (Axis Bank). באוקטובר 2016 השיקה קורסרה מנוי חודשי להתמחויות. החברה הודיעה שעלות מנוי תשתנה בהתאם לנושא. בינואר 2017 השיקה החברה את קורסרה לממשלות ולמלכ"רים. קורסרה הודיעה על שותפות עם גופים במצרים, מונגוליה, סינגפור, מלזיה, פקיסטן וקזחסטן.
ראו גם

יודסיטי
קמפוס IL
edX
הערות שוליים

↑  Coursera Q1 2021: $88.4M Revenue, 5M learners, 13.5K Degree Students — Class Central, The Report by Class Central, ‏2021-05-10 (באנגלית אמריקאית)
↑  Lewin, Tamar (2012-07-17). "Consortium of Colleges Takes Online Education to New Level". The New York Times (באנגלית אמריקאית). ISSN 0362-4331. נבדק ב-2017-06-08.
↑  Severance, Charles (2012). "Teaching the World: Daphne Koller and Coursera". Computer. Vol. 45, no. 8. pp. 8–9. ISSN 0018-9162. נבדק ב-2017-06-08.
↑  Coursera, the Other Stanford MOOC Startup, Officially Launches with More Poetry Classes, Fewer Robo-Graders, Hack Education, ‏2012-04-18
↑  Top Specializations | Coursera, Coursera (באנגלית)
↑  רפאל קאהאן, שכר לימוד: קורסרה גייסה 64 מיליון דולר, באתר כלכליסט, 8 ביוני 2017
↑  Coursera | crunchbase, www.crunchbase.com
↑  Heim, Anna (2014-10-04). "Tech in Latin America: September News Roundup". The Next Web (באנגלית אמריקאית). נבדק ב-2017-06-08.
↑  "New IoT and Embedded Systems courses launched on Coursera - eCampus News". eCampus News (באנגלית אמריקאית). 2016-08-19. נבדק ב-2017-06-08.
↑  Dasgupta, Brinda (2016-06-09). "Coursera and ISB launch series of investment management courses". The Economic Times. נבדק ב-2017-06-08.
↑  School of Music launches ‘Music and Social Action’ Coursera course, Yale News
↑  Coursera partners with U.S. Department of State and University of PennsylvaniaDATAQUEST, www.dqindia.com (באנגלית)
↑  קורסים מקוונים, באתר core.tau.ac.il
↑  "How Coursera, A Free Online Education Service, Will School Us All". Fast Company (באנגלית אמריקאית). 2012-08-08. נבדק ב-2017-06-08.
יהודי מודיקה

הקהילה היהודית של מודיקה, שהתקיימה עד גירוש היהודים מסיציליה בשנת 1492, הייתה אחת מהקהילות המשגשגות ביותר בסיציליה. התפתחותה של הקהילה נקשר להיסטוריה של רוזנות מודיקה, אשר התפרסה על חלקים מהאי.
הערכת גודלה של הקהילה היהודית במודיקה מצביעה על מספר שבין 1,000 ל-2,000 איש, שכן שכונה שלמה בעיר הייתה מאוכלסת בעיקר ביהודים. השכונה, המוכרת כיום בשם "קרטידוני", נקראה כך על שם היהודים שהיו גרים בה בעבר. עדות נוספת לחשיבות הקהילה היהודית במודיקה ניתן למצוא אף בפרעות והטבח שביצעו התושבים הנוצרים ביהודי המקום בשנת 1474.
ביום זה, מאות יהודים, לפי הדיווחים בין 360 ל-600 לפחות, נרצחו בידי המון שהוסת על ידי כומר מטיף הקרא לרצח והשמדה של יהודי המקום. הפורעים בזזו והרסו את כל הנקרה בדרכם, שרפו את בית הכנסת וטבחו ללא רחם באנשים, נשים וטף. הטבח נחשב לאחד האירועים החמורים ביותר בתולדות היהודים בסיציליה.
אכזריות הפוגרומים בנוטו ובמודיקה אומתה גם מדבריו של המלך חואן השני מאראגון, במכתב מאוקטובר 1474 אותו כתב לאחראי על האוצר הכללי ולממונה על הרכוש המלכותי בממלכת סיציליה:
"נודע לנו כי לאחרונה בוצעו טבח אכזרי בקהילות יהודיות בנוטו ובמודיקה, שאנו סבורים כי מדובר באירוע נורא במיוחד. במעמדנו הרם, אשר תחת חסותנו היה אמור כל אדם לחוש מוגן... ידוע לנו כי בנוטו בוצעו טבח כה גדול ביהודים, עד כי לא נשארו מהם אישה, זקן או ילד."
הערות שוליים

↑  LA STRAGE DIMENTICATA DEGLI EBREI SICILIANI - la Repubblica.it, Archivio - la Repubblica.it, ‏2012-01-03 (באיטלקית)
↑  Salvo Sorbello, La strage dimenticata dei netini nell'antico sito del monte Alveria, in La Sicilia quotidiano, pagina 31, La Sicilia, 28 agosto 2018.
אצלי הכל בסדר (סרט תיעודי)

ערך זה עוסק בסרט. אם התכוונתם לאלבום, ראו .
| --- | --- |

 בימוי:  ארז תדמור   ירון אמיתי
 הופק בידי:  יורם גלובוס, חילי מיכאלי, יגאל גלאי
 מדינה:  ישראל 
 הקרנת בכורה:  2005
 משך הקרנה:  95 דקות
 שפת הסרט:  עברית, אנגלית
 סוגה:  סרט תיעודי 
 דף הסרט ב־IMDb
 
"אצלי הכל בסדר" הוא סרט תעודה ישראלי, בבימוי של ארז תדמור וירון אמיתי, שיצא בשנת 2005, ושודר במסגרת ערוץ יס דוקו.
הסרט מתעד את חייה האישיים והמקצועיים של הזמרת ג'וזי כץ, מספר את סיפור חייה ואת ניסיונה לשוב לקדמת במת הזמר הישראלי אחרי שהות ארוכה בארצות הברית.
בסרט משתתפים, בין היתר, מאיר בנאי, ישראל גוריון, מני פאר, חמי רודנר, אריק סיני וכץ עצמה.
הערות שוליים

↑  רביד אורן, תמיד נופלת על הרגליים, באתר nrg‏, 24 באוקטובר 2005
ערך זה הוא קצרמרבנושא סרטים ישראליים. אתם מוזמנים לתרום לוויקיפדיה ו.
הרמן קרומיי

| --- | --- |

 לידה:  18 באפריל 1905 Šumperk, צ'כיה 
 פטירה:  27 בנובמבר 1981 (בגיל 76) ארפטשטדט, הרפובליקה הפדרלית של גרמניה 
 מדינה:  גרמניה 
 
הרמן קרומיי (בגרמנית: Hermann Alois Krumey;‏ (18 באפריל 1905 – 27 בנובמבר 1981) היה פושע מלחמה נאצי ששירת כקצין אס אס והשתתף, כעוזרו של אדולף אייכמן, בהשמדת יהודי הונגריה.
ראשית דרכו

הרמן אלואיס קרומיי נולד בשנת 1905 באזור דובר גרמנית של חבל מוראביה. בצעירותו הוכשר להיות רוקח ולאחר מכן ניהל בית מרקחת. בשנת 1935 הצטרף למפלגה הגרמנית הסודטית, שבהנהגת קונראד הנליין, שדגלה בהצטרפות החבל לגרמניה הנאצית. בשנת 1938, בעקבות ועידת מינכן, סופח החבל לגרמניה וחברי המפלגה צורפו למפלגה הנאצית.
בגסטפו

הרמן קרומיי, שעוד קודם לסיפוח חבל הסודטים לגרמניה פעל בשירות האס דה, שירות המודיעין של המפלגה הנאצית, הצטרף רשמית לאס אס עם הסיפוח. 
לאחר פרוץ מלחמת העולם השנייה, מנובמבר 1939 ועד למאי 1940 שירת בדרגת אובר-שטורמפיהרר – סגן. בהמשך המלחמה התקדם והגיע לדרגה הבכירה של אוֹבר-שטורמבאנפיהרר - סגן-אלוף. בתחילה שירת במטה של נציב הרייך של ורטלנד (Wartheland), יחידת מינהל שהקימו הגרמנים על אדמת פולין שסופחה לרייך הגרמני אשר כללה בין היתר את מחוזות פוזנן, ורשה ולודז'. הוא היה אחראי על יחידות הואפן אס אס בוורטלנד.
בקיץ 1941 נשלח קרומיי לקרואטיה והשתתף בריכוז היהודים שם במחנות. ב 1942 סייע בארגון של לפחות שישה משלוחים של יהודים מאזור העיר זמושץ' שבפולין לאושוויץ. השתתף גם בשילוחם של יהודים מלודז'' למחנות ההשמדה ובגירושם של פולנים למזרח.
בנוסף לכך פיקד קרומיי בפולין על פלוגות גירוש של האס אס שעסקו בהפקעת אדמות של פולנים ואוקראינים, כדי ליישב בהן גרמנים, ובהעברתם של המנושלים לגרמניה כעובדי כפייה.
לאחר המלחמה

במאי 1945 נאסר קרומיי בידי בעלות הברית באיטליה. ב–5 במאי 1948 חתם ישראל קסטנר על תצהיר למענו, ובו כתב כי קרומיי "מילא את תפקידיו מתוך רצון טוב הראוי לשבח בעת שחייהם של בני-אדם רבים היו תלויים בו". בעקבות הצהרתו של קסטנר שוחרר קרומיי מהמעצר.
פעילותו זו של קסטנר ועדותו לטובת קורט בכר, דיטר ויסליצני והנס יוטנר במשפטי נירנברג, עתידות היו להיות נושא למחלוקת בין ההיסטוריונים. ולאחד הנושאים המרכזיים במשפטו של מלכיאל גרינוולד, שקיבל את הכינוי "משפט קסטנר", שזעזע את מדינת ישראל בשנות ה-50 של המאה ה-20.
כיוצא האזורים דוברי הגרמנית של צ'כוסלובקיה הוכר קרומיי לאחר המלחמה כפליט וקיבל הלוואה שאפשרה לו לפתוח בית מרקחת בחבל קורבאך (Korbach) במרכז גרמניה המערבית. הוא היה פעיל בארגוני הפליטים הגרמניים מחבל הסודטים. כל אותו זמן לא נשכחה לו העובדה כי היה איש הצוות של אייכמן בהונגריה. הוא נעצר על ידי השלטונות באפריל 1957 אך שוחרר חודשיים לאחר מכן. בשנת 1958 הוא נעצר שוב לתקופה קצרה. בשנת 1960 נעצר לתקופה ממושכת. בהיותו במעצר הועמד לדין בשנת 1964 בבית המשפט בעיר פרנקפורט ביחד עם אוטו הונשה על חלקם בהשמדת יהודי הונגריה. המשפט המתוקשר נקרא "משפט קרומיי הונשה".
לפי הזמנת התביעה הכללית הגרמנית הגיע אבנר לס קצין משטרת ישראל לשעבר, מי שהיה במסגרת לשכה 06 החוקר של אייכמן לפני העמדתו לדין. אבנר לס בא כדי לשמש עד מטעם התביעה ולמסור לבית המשפט את הדברים שאמר אייכמן בחקירתו על שני הנאשמים בדבר חלקם בשואת יהודי הונגריה.
ב-22 ביולי 1964 מסר אבנר לס את עדותו בבית המשפט. הוא העיד כי אייכמן אמר לו בחקירתו כי קרומיי והונשה הביעו בפניו את חוסר שביעות רצונם מן הקצב האיטי בו, לטענתם, התנהל גירוש יהודי הונגריה לאושוויץ. הסניגור הביע התנגדות לשמיעת עדותו של לס בטענה שזו עדות שמיעה. בתגובה לכך תיאר לס באוזני בית המשפט את דרך גביית עדותו של אייכמן במהלך חקירתו. הוא מסר כי דברי אייכמן הוקלטו ולאחר מכן תומללו ולאייכמן ניתנה הזדמנות להכניס בהם שינויים לפני שחתם על הפרוטוקול. לאור הסברו זה של לס דחה בית המשפט את טענת ההגנה ואפשר ללס להמשיך בעדותו ולהציג לבית המשפט את הדפים הרלוונטיים מפרוטוקול החקירה. ב-3 בפברואר 1965 הרשיע בית המשפט את קרומיי וגזר עליו חמש שנות מאסר. מאחר שקרומיי כבר הוחזק בכלא במשך חמש שנים, במעצר שלפי משפט, נחשב לו הדבר כריצוי העונש והוא שוחרר. התביעה ערערה על גזר הדין, ובעקבות הערעור הוחלט על דיון מחודש בתביעה שהתקיים בשנים 1968–1969, בסופו נגזר על קרומיי ב-19 באוגוסט 1969 מאסר עולם. בית המשפט הפדרלי אישר את גזר הדין ב-17 בינואר 1973.
הרמן קרומיי מת בשנת 1981 לאחר ששוחרר מן הכלא בשל מצב בריאותו.
לקריאה נוספת

האנציקלופדיה של השואה, הוצאת יד ושם וספרית פועלים, 1990 עמ' 1111–1112.
יחיעם ויץ, האיש שמת פעמיים - חייו משפטו ומותו של ד"ר ישראל קסטנר. הוצאת כתר, 1995.
הערות שוליים

↑  פקד לס מעיד במשפט של קרומיי והונשה, דבר, 23 ביולי 1964
| --- | --- |
בקרת זהויות :  NLI: 987007264085905171  BnF: cb137484506 (data)  GND: 119537443  ISNI: 0000 0001 1495 9018  LCCN: nr97040064  SUDOC: 151265011  VIAF: 97977140   WorldCat (עם VIAF): 97977140
קנטונים של לוקסמבורג

החל משנת 2015 לוקסמבורג מחולקת ל-12 קנטונים. בתקופת 1843–2015 היא הייתה מחולקת ל-3 מחוזות וכל מחוז היה מחולק למספר קנטונים. בשנת 2015 רמת המחוזות בוטלה. גבולות הקנטונים נותרו ללא שינוי.
מפת קנטונים של לוקסמבורג
| 0 | 1 | 2 | 3 | 4 | 5 |
| --- | --- | --- | --- | --- | --- |
| סמל | שם | בירה | שם בשפת המקור | אוכלוסייה  נכון לשנת 2024 | שטח (קמ"ר) |
| 1 | קפלן | ממה | Kapellen | 54,352 | 199 |
| 2 | קלרוו | קלרוו | Klierf | 21,214 | 342 |
| 3 | דיקירך | דיקירך | Dikrech | 35,764 | 205 |
| 4 | אשטרנך | אשטרנך | Iechternach | 20,283 | 186 |
| 5 | אש-סור-אלזט | אש סור אלזט | Esch-Uelzecht | 192,739 | 243 |
| 6 | גרבנמכר | גרבנמכר | Gréiwemaacher | 33,047 | 211 |
| 7 | לוקסמבורג | לוקסמבורג | Lëtzebuerg | 207,650 | 239 |
| 8 | מרש | מרש | Miersch | 36,262 | 224 |
| 9 | רידן | רידן | Réiden | 21,138 | 268 |
| 10 | רמיש | רמיש | Réimech | 24,391 | 128 |
| 11 | ויאנדן | ויאנדן | Veianen | 5,680 | 79 |
| 12 | וילץ | וילץ | Wolz | 19,530 | 265 |
מחוזות יוון

מחוזות יוון. למידע על מחוז, לחצו עליו
מחוזות יוון (ביוונית: περιφέρειες; בתרגום מילולי: פריפריות) הם הרמה הראשונה של החלוקה המנהלית של יוון. קיימים 13 מחוזות שונים, כאשר תשעה מהם מתפרסים על יוון היבשתית, בחצי האי הבלקני ובחצי האי פלופונסוס, וארבעה על איי יוון (שניים באיי הים האגאי, אחד בכרתים ואחד באיים היוניים). 13 המחוזות מתחלקים כיום ל-74 יחידות אזוריות. היחידות האזוריות החליפו חלוקה מוקדמת יותר ל-51 נפות, חלוקה שהייתה נהוגה עד לשנת 2011.
המחוזות

| שם | בירה | שטח (בקמ"ר) | אוכלוסייה(2021, בנפש) | צפיפות (בנפש לקמ"ר) | פיתוח אנושי (2017) | תמ"ג לנפש (2011, בדולרים) | מס' יחידותאזוריות |
| --- | --- | --- | --- | --- | --- | --- | --- |
| אטיקה Αττικής | אתונה | 3,808 | 3,814,065 | 1,005.4 | 0.893 | 26,968 | 8 |
| מרכז יוון Στερεάς Ελλάδας | למיה | 15,549 | 508,255 | 35.2 | 0.836 | 19,007 | 5 |
| פלופונסוס Πελοποννήσου | טריפולי | 15,490 | 539,533 | 37.3 | 0.836 | 16,581 | 5 |
| תסליה Θεσσαλίας | לאריסה | 14,037 | 688,255 | 52.2 | 0.848 | 15,772 | 5 |
| מרכז מקדוניה Κεντρικής Μακεδονίας | סלוניקי | 18,811 | 1,795,670 | 100.1 | 0.866 | 16,559 | 7 |
| מזרח מקדוניה ותראקיה Ανατολικής Μακεδονίας και Θράκης | קומוטיני | 14,157 | 562,201 | 43.0 | 0.833 | 16,559 | 6 |
| מערב מקדוניה Δυτικής Μακεδονίας | קוזני | 9,451 | 254,595 | 30.0 | 0.866 | 18,786 | 4 |
| מערב יוון Δυτικής Ελλάδας | פטרס | 11,350 | 648,220 | 59.9 | 0.852 | 14,332 | 3 |
| אפירוס Ηπείρου | יואנינה | 9,203 | 319,992 | 36.6 | 0.865 | 14,221 | 4 |
| כרתים Κρήτης | הרקליון | 8,336 | 624,410 | 74.7 | 0.868 | 18,421 | 4 |
| האיים היוניים Ιονίων Νήσων | קורפו | 2,307 | 204,533 | 90.1 | 0.863 | 17,726 | 5 |
| צפון הים האגאי Βορείου Αιγαίου | מיטילנה | 3,836 | 194,933 | 51.9 | 0.860 | 16,638 | 5 |
| דרום הים האגאי Νοτίου Αιγαίου | ארמופולי | 5,286 | 327,820 | 58.5 | 0.831 | 24,828 | 13 |
בנוסף למחוזות, קיים המחוז האוטונומי הר אתוס, או "ההר הקדוש", שמהווה מדינת נזירים תחת ריבונות יוונית. מחוז אוטונומי זה נמצא בחצי האי המזרחי ביותר מבין שלושת חצי האיים של כלקידיקי.
יחידות אזוריות

החל מתאריך ה-1 בינואר 2011, 13 המחוזות מחולקים ל-74 יחידות אזוריות (περιφερειακές ενότητες):
| 0 | 1 | 2 | 3 |
| --- | --- | --- | --- |
| מזרח מקדוניה ותראקיה:  1. אברוס  2. רודופי  3. קסנתי  4. דרמה  5. קוולה  6. תסוס  מרכז מקדוניה: 7. סרה  8. קיליקיס  9. סלוניקי  10. כלקידיקי  11. פלה  12. אימאתיה  13. פיאריה  מערב מקדוניה: 14. פלורינה  15. קוזני  16. קסטוריה  17. גרוונה  אפירוס: 18. יואנינה  19. תספוריטקון  20. פרוזה  21. ארטה | תסליה:  22. טריקלה  23. קרדיצה  24. לאריסה  25. מגנסיה  26. האיים הספורדיים מרכז יוון: 27. אביה  28. בויאוטיה  29. פתיאוטיס  30. אבריטניה  31. פוקיס  מערב יוון: 32. אטוליה-אקארנאניה  33. אכאיה  34. אליס  פלופונסוס: 35. קורינתיה  36. ארקאדיה  37. ארגוליס  38. לאקוניה  39. מסיניאה  | האיים היוניים:  40. קורפו  41. לפקדה  42. קפלוניה  43. איתקה  44. זקינתוס  כרתים: 45. חניה  46. רתימנון  47.אירקליון  48. לסיטי  צפון הים האגאי: 49. למנוס  50. לסבוס  51. כיוס  52. איקריה  53. סאמוס  | דרום הים האגאי:  54. אנדרוס  55. סירוס  56. קיאה-קיתנוס  57. טינוס  58. מלוס  59. מיקונוס  60. נקסוס  61. פארוס  62. תירה  63. קלימנוס  64. קרפאתוס  65. קוס  66. רודוס אטיקה: 67. האיים  68. מערב אטיקה  69. מזרח אטיקה  70. פיראוס  71. צפון אתונה  72. מערב אתונה  73. מרכז אתונה  74. דרום אתונה  הר אתוס: 75. הר אתוס |